Περιφέρεια Μπρεστ

Η Περιφέρεια Μπρεστ  (, ) είναι μία από τις έξι περιφέρειες (βόμπλαστ) της Λευκορωσίας. Διοικητικό της κέντρο είναι η πόλη Μπρεστ ενώ άλλες σημαντικές πόλεις της περιφέρειας είναι το Πινσκ και το Μπαράναβιτσι.

Γεωγραφία
Καλύπτει το νοτιοδυτικό τμήμα της χώρας και συνορεύει δυτικά με τα πολωνικά βοεβοδάτα Ποντλάσκιε και Λούμπλιν, νότια με τα ουκρανικά όμπλαστ του Βολίν και του Ρίβνε, ανατολικά με την περιφέρεια Χόμελ και βόρεια με τις περιφέρειες Γκρόντνο και Μινσκ. Η περιφέρεια Μπρεστ έχει έκταση 32.800 km², που είναι 15,7% περίπου της ολικής έκτασης της Λευκορωσίας.

Το δυτικότερο σημείο της χώρας βρίσκεται κοντά στην πόλη Βισόκαγιε, που ανήκει στην περιφέρεια Μπρεστ. Το 2,7% της έκτασης της περιφέρειας καλύπτεται από το Εθνικό Πάρκο Μπελοβέσκαγια Πούσια, ενώ ακόμη 9,8% της έκτασής της καλύπτουν δεκαεπτά καταφύγια άγριας πανίδας εθνικής σημασίας.

Συχνά χαρακτηρίζεται ως η «δυτική πύλη» προς τη Λευκορωσία. Γεωγραφικά η περιοχή αυτή ανήκει στην Πολεσία. Αποτελούσε τμήμα της Δεύτερης Πολωνικής Δημοκρατίας από το 1921 έως το 1939 οπότε και ενσωματώθηκε στη Σοβιετική Σοσιαλιστική Δημοκρατία της Λευκορωσίας.

Δημογραφικά στοιχεία
Ο συνολικός πληθυσμός της περιφέρειας το 2019 ήταν 1.380.391 κάτοικοι, δηλαδή το 14,7% περίπου του συνολικού πληθυσμού της χώρας. Η πυκνότητα του πληθυσμού υπολογίζεται σε 43 κατοίκους ανά km2 και το ποσοστό αυτών που μένουν σε πόλεις αυξάνεται διαρκώς από τη δεκαετία του 1950 (ήταν 17,1% το 1950 και ανέρχονταν σε 70,5 % το 2017).

Το 85% των κατοίκων είναι Λευκορώσοι, το 8,6 % Ρώσοι, το 3,8 % Ουκρανοί και το 1.8 % Πολωνοί. Το 53,7 % του πληθυσμού έχει ως μητρική γλώσσα τα λευκορωσικά και το 42,6 % τα ρωσικά.

 Έτος  1939  1950  1955  1960  1965  1970  1975  1980  1985 Πληθυσμός (χιλιάδες)Демографический ежегодник Республики Беларусь. Статистический сборник. Минск, 2018 . С. 29.  1,208.9  1,186.2  1,142  1.191,5  1.234,4  1.292,8  1.332,8  1.367  1.407,5 Έτος  1990  1995  2000  2005   2006  2007  2008  2009  2010 Πληθυσμός (χιλιάδες)  1.460,5  1.497,4  1.481,9  1.439,3  1.426,8  1.417,8  1.409,7  1.404,5  1.399,2 Έτος  2011  2012  2013  2014  2015  2016  2017  2018  2019 Πληθυσμός (χιλιάδες)Численность населения по городам и районам   1.394,8  1.391,4  1.390,4  1.388,5  1.388,9  1.387,0  1.386,4  1.384,5  1.380,4

Εθνικότητες

Δείκτες γεννητικότητας και θνησιμότητας

Διοικητικές υποδιαιρέσεις
Η περιφέρεια συγκροτήθηκε το 1939, όταν ενώθηκε η Δυτική Λευκορωσία με τη Σοβιετική Σοσιαλιστική Δημοκρατία της Λευκορωσίας. Σήμερα αποτελείται από δεκαέξι επαρχίες (ραγιόν), 225 αγροτικά συμβούλια, πέντε δήμους πόλεων, εννέα  οικισμούς αστικού τύπου και 2178 χωριά.

+ Οι δεκαέξι επαρχίες της Περιφέρειας Μπρεστ # Επαρχία (ραγιόν) Λευκορώσικα Ρώσικα Διοικητικό κέντρο 1 30px Επαρχία Μπρεστ Брэсцкі Брестский Μπρεστ 2 30px Επαρχία Μπαράναβιτσι Баранавіцкі Барановичский Μπαράναβιτσι 3 30px Επαρχία Μπιαρόζα Бярозаўскі Березовский Μπιαρόζα 4 30px Επαρχία Xαντσαβίτσκι Ганцавіцкі Ганцевичский Xαντσαβίτσκι 5 30px Επαρχία Ντραχίτσιν Драгічынскі  Дрогичинский Ντραχίτσιν 6 30px Επαρχία Σαμπίνκα Жабінкаўскі Жабинковский Σαμπίνκα 7 30px Επαρχία Ιβάναβα Іванаўскі Ивановский Ιβάναβα 8 30px Επαρχία Ιβατσέβιτσι Івацэвіцкі Ивацевичский Ιβατσέβιτσι 9 30px Επαρχία Κάμιανετς Камянецкі Каменецкий Κάμιανετς 10 30px Επαρχία Κόμπριν Кобрынскі Кобринский Κόμπριν 11 30px Επαρχία Λούνινετς Лунінецкі Лунінецкі Λούνινετς 12 30px Επαρχία Λιακαβίτσι Ляхавіцкі Ляховичский Λιακαβίτσι 13 30px Επαρχία Μαλαρίτα Маларыцкі Малоритский Μαλαρίτα 14 30px Επαρχία Πινσκ Пінскі Пинский Πινσκ 15 30px Επαρχία Προυσάνι Пружанскі Пружанский Προυσάνι 16 30px Επαρχία Στόλιν Столінскі Столинский Στόλιν

Οικονομία
Το 2017 η βιομηχανική παραγωγή στην περιφέρεια ήταν το 11,2% της ολικής βιομηχανικής παραγωγής της χώρας.

Η βιομηχανία τροφίμων είναι ο σημαντικότερος τομέας της οικονομίας της περιφέρειας (ανέρχεται στο 47,6% της βιομηχανικής παραγωγής). Επίσης υπάρχουν βιομηχανικές μονάδες όπως το εργοστάσιο εργαλειομηχανών «Ατλάντ», εργοστάσιο επεξερασίας βάμβακα, επισκευής πολεμικών αεροσκαφών, ζάχαρης, κλωστοϋφαντουργίας και ενδυμάτων καθώς και το μοναδικό εργοστάσιο παραγωγής βύνης της χώρας.

Ο θερμοηλεκτρικός σταθμός Μπερεζόφκσαγια είναι ένας από τους μεγαλύτερους σταθμούς παραγωγής ηλεκτρικής ενέργειας στη Λευκορωσία. Το 2018 διέθετε τέσσερις μονάδες παραγωγής ηλεκτρικής ενέργειας με αεριοστρόβιλους συνδυασμένου κύκλου.Березовская ГРЭС 

Το 2017 η συνολική καλλιεργούμενη έκταση ήταν 930.000 εκτάρια, συμπεριλαμβανομένων 844.400 εκταρίων γης που χρησιμοποιούνται από κυρίως κρατικούς γεωργικούς οργανισμούς, 17.900 εκτάρια από τους εγγεγραμμένους αγρότες και 67.700 εκτάρια από ιδιώτες. 383.800 εκτάρια χρησιμοποιήθηκαν για την καλλιέργεια δημητριακών, 392.800 για την καλλιέργεια ζωοτροφών, 56.300 για πατάτες και  52.800 για κραμβέλαια και 21.800 για ζαχαρότευτλα. Τη συγκομιδή δημητριακών, λιναριού, ζαχαρότευτλων, ελαιοκράμβης και ζωοτροφών αναλαμβάνουν κατά κύριο ρόλο μεγάλοι αγροτικοί οργανισμοί ενώ οι αγρότες έχουν αντίστοιχο ρόλο στη συγκομιδή πατάτας και λαχανικών. Εξαιτίας του θερμού και ήπιου κλίματος καθώς της δραστηριότητας των κατοίκων της, η περιφέρεια κατέχει ηγετική θέση στην παραγωγή πολλών φρούτων και λαχανικών στη Λευκορωσία.

Το 2018 οι γεωργικές οργανώσεις και οι αγρότες διατηρούσαν 861.600 βοοειδή (συμπεριλαμβανομένων 301.100 αγελάδων), 491.100 χοίρους, 10.000 άλογα, 19.500 πρόβατα και 7.605.000 πουλερικά. Το 2017, όλοι οι τύποι γεωργικών εκμεταλλεύσεων  παρήγαγαν 218.700 τόνους ζωικού κρέατος και πουλερικών, 1.605.000 τόνους γάλακτος (δεύτερη θέση μεταξύ των περιφερειών της Λευκορωσίας) και 606,8 εκατομμύρια αυγά (δεύτερη θέση).

Παραπομπές

Εξωτερικοί σύνδεσμοι


Μπρεστ